स्मार्ट सिटी बनेगा कैंटोनमेंट बोर्ड फिरोजपुर: योगेश कुमार
भास्कर संवाददाता|फिरोजपुर कैंट
बेशक फिरोजपुर का नाम स्मार्ट सिटी की सूची में ना आया हो, लेकिन कैंटोनमेंट एरिया में रहने वाले लोगों को इसका पूरा फायदा मिलेगा। क्योंकि देश के 62 कैंटोनमेंट बोर्ड में से रक्षा मंत्रालय ने 6 छावनी परिषदों को स्मार्ट सिटी की सूची में लाने की योजना बनाई है। जिनमें फिरोजपुर, पूणे, सिकंदराबाद, देवलाली, अंबाला का नाम शामिल है। सभी छावनी परिषदों में से फिरोजपुर कैंटोनमेंट बोर्ड एे-क्लास श्रेणी में आता है।
स्मार्ट कैंट योजना के तहत क्षेत्र में सफाई व्यवस्था को सुचारू बनाने के अलावा ग्रीनरी पर ध्यान दिया जाएगा और डेवलपमेंट में किसी भी तरह की कमी नहीं छोड़ी जाएगी। बोर्ड द्वारा पेंडिंग हर प्रोजेक्ट को पूरा करवाने के लिए तेजी से काम लिया जा रहा है तो वहीं क्षेत्र निवासियों को पेश रही समस्याओं को जनप्रतिनिधि पूरा करवाने में लगे हुए हैं।
ऐसेबन रहा स्मार्ट कैंट
अधिकतरक्षेत्रों में फुटपाथ पर इंटरलॉकिंग लगवाने के अलावा, सीसी-फ्लोरिंग सड़कें, एक साल से लटके सीवरेज वर्क को पूरा करने का कार्य युद्धस्तर पर, खुले मेनहोल पर ढक्कन लगवाने, जीरो गार्बेज के तहत डोर टू डोर जाकर कूड़ा एकत्रित करना ताकि गलियों किनारे डंपों को खत्म किया जाए, बेसहारा मवेशियों से निजात दिलवाने के लिए कैटल पाउंड का पास होना, बाजारों में हुए अतिक्रमण को हटवाना और पॉलीथिन पर पाबंदी लगाना, क्षेत्र में स्ट्रीट लाइटों की पूरी व्यवस्था, नए वॉटर पंप लगाना, परिषद के स्कूलों का अपग्रेडेशन, सड़कें के किनारे प्लांटेशन करना इत्यादि शामिल है।
कैंटबनाएंगे ग्रीन एंड क्लीन
सेनेटरीसुपरिटेंडेंट योगेश कुमार ने बताया कि छावनी को ग्रीन एंड क्लीन बनाना उनका मनोरथ है और इस लक्ष्य को लेकर चलते हुए कर्मचारी प्रतिदिन नगर में सफाई व्यवस्था को तसल्लीबख्श कर रहे हैं और सड़कों किनारे छायादार पौधे लगाएं जा रहे हैं।
उन्होंने कहा कि उक्त मनोरथ के तहत छावनी में अधिक से अधिक पौधे लगाए जाएंगे। पौधे लगाने से जहा छावनी की सुंदरता बढ़ेगी वहीं वातावरण स्वच्छ होगा।
बोर्ड के सीईओ ओमपाल सिंह बताते है कि विकास में कोई कमी नहीं आने दी जाएगी। जनता की सुविधाओं और क्षेत्र की सुंदरता को ध्यान में रखते हुए विकास कार्य करवाए जा रहे हैं। बोर्ड का पहला उद्देश्य जनता को हर सुविधाएं मुहैया करवाना है।
उपाध्यक्ष सुरिन्द्र सिंह बब्बू बताते है कि फिरोजपुर के लिए विकास के सभी दरवाजे खुलना हर वर्ग के लिए खुशी का विषय है। विकास होने से क्षेत्र के साथ लगा पिछड़ा शब्द पूरी तरह से धूल जाएगा
सभी पार्षद साहिबान जनता की सेवा पूरी तनदेही से कर रहे है और पहले की अपेक्षा अब छावनी का खूब विकास हो रहा है।
bho_Deva bho_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva